钦定古今图书集成/方舆汇编/职方典/第1370卷 > 雷州府祠庙考 府志
## 钦定古今图书集成/方舆汇编/职方典/第1370卷 > 雷州府祠庙考 府志

本府。〈海康县附郭。〉

风云雷雨山川坛　在天宁寺西，每春秋仲月上巳日祭焉。

社稷坛　元天历廉访使贾焕建于府治西南三里，王士熙“记。” 明初迁于城西北天宁寺后，后渐倾圮，遗址尚存。仲春、仲秋上戊日祭。

郡厉坛　：在府治北二里。春祭用清明、秋用七月望日、冬用十月一日。

飓风坛　原在府东十里。明嘉靖戊戌，郡守洪富因飓风频年煽害，乃即海岸为坛，每年夏秋冬孟月朔日行祈报礼。今改迁于郡北郊五里，设坛望祭。

城隍庙　：在府治东镇宁坊。

伏波庙　：在郡治西南一里许。西汉邳离侯路博德、东汉新息侯马援，二公并建，皆伏波将军号，有功于岭南雷人立祠祀之。南汉、宋、元皆封诰为王。

英山雷庙　在郡城西南八里英榜山。《古记》：“陈大建间，文玉登第，为本州刺史。殁后神灵显著，州人立祠祀之，乡称为雷种，故以雷名庙。” 南汉大有十三年，封灵震王；开宝初，增封灵显明昭德王。

天师庙　：在东城门外。旧有北府祠。明万历四十一年，公举之乡民陈观瑞等呈府，准建天师庙宇二座，门楼一座，扁曰“福国庇民。”

皇清癸巳年，海北南道陈嘉善合郡文武官复建上。

座。乙巳年，本府知府陈允忠、阖郡文武乡绅士民复建中座门楼，郡人洪泮洙有《记》。

关王庙　：在府治东北朝天街。

宁国夫人庙　在郡城南宁国坊。五代间，声教不暨，以强凌弱。郡有一女子，或云姓李，勇敢强力，众咸信服，相与筑城御寇，女子为之帅。南汉归顺，馀党剽掠，皆为女子所败，一方赖之。及殁，众号为“宁国夫人” ，立庙祀焉。元宣慰使朱郭重建，元末倾圮。

天妃庙　在郡城外南亭坊。庙有银器，祀田，监庙者主之。

东岳庙　在郡北城外

旌忠祠　。在西湖东。宋丞相莱公准，乾兴元年自道州謪雷州司户，殁于雷，邦人立祠祀之，事闻于朝。绍兴五年，赐额旌忠。咸淳壬申，郡守陈大震更为莱泉书院，复建西馆于祠之右，建横舟亭于湖之傍，盖取莱公西馆《书怀》“野水舟横” 之义。元初，复改为平湖书院。大德辛丑，廉访佥事萧泰登创建先圣燕居堂于中，令郡学归田以供祀事，仍名平湖书院。时相授山长讲学于此，岁久倾圮。至大二年，廉访使张忽里罕扩而复之。至和戊辰，廉访副使李恪易其堂宇而新之。至顺三年，经历郭思诚重修。明洪武间，通判李希祖修。壬戌，通判邢用刻像于石。成化，郡守魏瀚复建横舟亭。亭之前，凿池竖扁曰“瑞星池” ，以公存时有星降于池之故也。祠外开井，名曰“莱泉。” 祠内东西建二坊，东十贤堂，扁曰“名贤” ；西祠郡守秦时中，扁曰“名宦” ；前建石坊牌，扁曰“旌忠。” 莱公祠，弘治壬戌，巡抚两广潘蕃提兵驻雷，命推官李文献重修，嗣后守郡者相继修葺。嘉靖辛丑，巡抚两广蔡经提兵征黎，驻雷谒庙。顾瞻颓圮，委府重修。叶守以忧去，署府事高州同知戴嘉猷代董其役。值飓风作，贤宦祠俱坏，嘉猷竭力补葺之，祠乃完美。今圮。

苏颖滨先生祠　在海康治西南一里许。绍圣五年，苏辙谪雷州去。后毛当时慕其风烈，即其故居建楼祀之。嘉熙四年，薛直夫于后数十步重修祠祀之，黄必昌为《记》。后废。

李忠定公祠　忠定公旧列十贤祠，并祭明万历二十年，提学道罗万程、军门萧彦、知县秦懋义议“忠定扶宋之功，不在寇莱公下，宜特祀建祠。” 具祭品，祠制始定。

忠义祠　在府治东镇定坊。天顺二年，西寇侵雷，民不聊生。知县王麒极力赈抚，且奋率民兵迎敌。一日，大战那柳村，中矢而殁，追赠通判赐。

额“忠义。” 弘治癸未，推官李文献迁附秦公祠。嘉靖甲申，郡守易蓁迁复今所。嘉靖壬寅，知县杨澄重修，年久倾坏。万历二年，郡守唐汝迪重建。秦公祠　旧在府治恺悌坊。公讳时中，明洪武二十年守雷，卒于官。民思之不忘，立祠祀之。弘治戊申，郡守邓璩迁于旌忠祠右。知县林彦修、太监陈荣、郡守陈嘉礼继闻置田以供祀事。薛公生祠　在郡城内守廉坊苏祠之东。宋嘉熙间，薛直夫凿渠兴水利，有功于民。去后，郡人立生祠以祀之，黄必昌为记。祠宇久废，今并名贤祠。

叶公生祠　在西湖十贤祠东。公讳修，号永溪，江西南昌人。明万历二十八年，知雷州，有惠政，以疾告归。士民戴之，立祠以志不忘。

镇海雷神庙　即英山庙。三殿神祠，原飞钟于东洋龙头村。自何、戴二公开筑河渠圩岸，创建庙宇，扁曰“镇海雷神祠。” 司理高、叶二公濬何、戴渠，建碑亭，扁曰“龙头宫殿。”

遂溪县

“风云雷雨山川坛　” ：在县治南，距城半里许。每春秋仲月上巳日祭。

社稷坛　：在县治北，距城一里许。每春、秋仲月上戊日祭。

邑厉坛　：在县治北二里。春以清明、秋以七月十五、冬以十月一日祭。

城隍庙　在县治西北。明洪武二年，知县王渊建。正德二年，县丞陈澄修。万历己酉，知县罗继宗重建。

真武庙　在县东南隅

关王庙　：在通明港。明万历十四年建。三十八年，把总续蒙勋重修。

东岳庙　在县治西北城隍之右。明成化间建，今废。

石牛庙　在第三都英灵村，地名石矻立，远望若牛，因以名庙。明弘治间，太监傅伦、陈瑢相继修建，置田一十三亩，以供祭祀。教授吴朝阳《记》。天妃宫　在通明港调蛮村。明万历十四年，白鸽寨把总童龙建。至万历三十七年，把总续蒙勋重修。

萧相公祠　在县治南一里傍塘铺。宋乾道间，有琼萧莞使秩满归，寓此，举家不疾而殁，遂葬铺侧。后显应降巫，乡人建庙祀之，又名“傍塘庙” ，置祀田。庙久颓，明万历甲寅，知县欧阳豪捐俸重建。

罗公生祠　在县前西。明万历三十七年，士民感罗继宗德政，故建之。

三帅堂　：在县治登俊坊。乡民杨震建。

徐闻县

风云雷雨山川坛　在南门外一里许。

社稷坛　在西门外演武亭东。

邑厉坛　在北门外三里许。

城隍庙　在县内西街

伏波庙　苏轼、李纲皆有记。

关帝庙　：在北门内。明崇祯九年，阖邑士衿同建。

太华庙　在东门外，原北向文塔。明崇祯十年，知县吴国斗移庙向东，当道立起三座。

三元庙　在县东门内官路西。

北府庙　在北门外二里许。

天妃庙　在海康所南门外渡头。往来渡海者祀之。